AbaThembu-koning nóg ŉ week gegun | Maroela Media
Koning Buyelekhaya Dalindyebo van die abaThembu-koninklike gesin het Woensdag daarin geslaag om die hooggeregshof in Mthatha te oortuig dat sy borgtog met nog ŉ week verleng word.
Koning Dalindyebo is tot 12 jaar tronkstraf gevonnis nadat hy skuldig bevind is aan brandstigting, aanranding, ontvoering en strafbare manslag. Hy sou na verwagting gister om middernag by die Mthatha-maksimumgevangenis aanmeld om sy vonnis te begin uitdien.
Dalindyebo het aansoek gedoen om verlof tot appèl by die konstitusionele hof, maar die aansoek is op 2 Desember 2015 van die hand gewys
Sy regspan het egter die hooggeregshof in Mthatha genader wat hom nog ŉ week van vryheid toegestaan het om die ministerie van justisie toe te laat om sy aansoek om appèl teen sy skuldigbevinding te oorweeg.
Adv. Mthunzi Mhaga, woordvoerder van die ministerie, het Woensdag gesê hulle het ŉ petisie van Yasmin Omar ontvang, ŉ advokaat wat beweer dat hy Dalindyebo verteenwoordig. Die petisie het minister Michael Masutha versoek om die verhoor te laat heropen. Volgens Mhaga beroep die versoek hom op ŉ artikel in die wet wat ŉ persoon toelaat om die minister van justisie te versoek om die verhoor te heropen wanneer alle wetlike roetes in alle moontlike howe gevolg is en onsuksesvol was.
“Die minister oorweeg tans die versoek en sal reageer wanneer die nodige ondersoek gedoen is,” het Mhaga gesê. Hy het gesê Dalindyebo se borgtogvoorwaardes sal steeds vir die volgende week van krag wees.
Mos van dieselfde stam as mandela ?
Presstituut · 3 jaar gelede
Ek is seker ons kan n paar goeie fotos Photoshop met hom en sy Springbok klere aan , met sy medaljes ens en n media sensasie dryf , n boek skryf , n TV reeks begin edm om hom los te kry , sal hom net n paar Shekels kos . Maar hulle is n ryk familie .
Wonder of hy sy DA hempie gaan saamneem.
‘n Herverhoor na brandstigting, aanranding, ontvoering en strafbare manslag? Wees verseker dat Zuma wat ‘n Zulu is iets te sê gehad het oor hierdie tronkstraf, hoekom nie as hy miljoene rande per maand aan tradisionele Zulu leiers betaal as vergoeding! Wees verseker dat daar nou skielik ‘n paar feite gaan wees wat “misgekyk was” en dat Dalindyebo vrygespreek gaan word. Ons leef in ‘n tyd waar ongeregtigheid seefier.
Susanne – Ek wil graag weet, voor kolonialisme was daar net opperhoofde en stamhoofde, nou het elke inheemse mens wat ‘n ander taal in Suid Afrika praat, ‘n koning! Hierdie “konings” word deur die belastingbetaler onderhou en doen absoluut niks vir die sameleweing nie, behalwe om te bestaan en hande bak te hou vir geld en nuwe 4 x 4 motors (die duurste) Ek dink hierdie veroordeelde “koning” gaan ook kwytgeskeld word! Sies vir die wette wat net vir sekeres van die bevolking geld , hulle gaan tronk toe en die koninklikes en hulle comrades word kwytgeskeld
Koning se dinges. Hy is ‘n misdadiger en hoort in die tronk.